Kiihtelyksen kyläyhdistys ry

*Tiedote 1.4.2022*

**KESÄMARKKINOITA TOIVOTAAN**

**TAAS KIIHTELYSVAARASSA**

Kahden vuoden tauon jälkeen Kiihtelysvaarassa pidetään taas suositut kesämarkkinat. Puheenjohtaja Eevi Väistön mukaan toiveita on tullut ja markkinapaikoista on jo varauksiakin. Toiveikkuutta kesän kohokohdasta oli myös Kiihtelyksen kyläyhdistyksen vuosikokouksella.

Vaikka kesämarkkinoista on korona-ajan vuoksi jouduttu luopumaan, niin muuta toimintaa on ollut runsaasti. Vuosikokoukselta kyläyhdistyksen hallitus saikin kiitosta viime vuoden vilkkaasta toiminnasta. Yhdistyksen 10-vuotisjuhlavuotta juhlistettiin muun muassa rantakalatapahtumalla.

Kyläyhdistyksen vuosikokouksessa oli runsaasti osallistujia. Puheenjohtaja Eevi Väistö ilmaisi tästä suuren ilonsa. Kyläläiset haluavat kohdata, vaihtaa kuulumisia ja toimia, mikä ilmeni myös uusien henkilöiden tulona yhdistyksen hallitukseen.

- Lämmin kiitos hallituksesta poisjääneille Sinikka Haaraselle ja yhdistyksemme perustajajäsen Irma Juvoselle suuriarvoisesta ja monipuolisesta työstä yhteiseksi hyväksi, Eevi Väistö totesi. Samalla hän toivotti hallituksen uudet jäsenet ja muut kyläläiset mukaan kylän toimintaan.

Uusina jäseninä kyläyhdistyksen hallitukseen valittiin Janne Jaakkonen, Minna Jaakkonen, Andy Saxe-Coburg and Gotha, Jaana Saxe-Coburg and Gotha ja Tarja Vatanen. Hallituksessa jatkavat puheenjohtaja Eevi Väistö, Jorma Könönen, Hannu Vepsäläinen, Aira Niemenmaa, Janne Raassina ja Matti Väistö.

Jäsenmaksuksi vuosikokous päätti viisi euroa ja alle 18-vuotiailta 2,5 euroa. Kyläyhdistyksessä oli viime vuonna 42 jäsentä. Vuosikokoukseen osallistui 16 aikuista ja 2 lasta. Kokouksen puheenjohtajana toimi Timo Reko ja sihteerinä Matti Väistö.